B'Filmati Esklussivi: Żewġ Sorpriżi Fit-Tieġ Ta' Mark U Karen - Waħda Mill-Għarusa Għall-Għarus!
Meta kantanta tiżżewweġ kompożitur tistenna li l-element tal-mużika b'xi mod jew ieħor ħa jidħol fiċ-ċelebrazzjoni tagħhom. Fil-quddies, l-omelija kienet ibbażata fuq sinfonija tal-mużika li tinstema' sabiħa jekk ir-rabta tal-kliem mal-kompożizzjoni tkun waħda b'saħħitha u daqshekk hi l-imħabba. Kif ħabbarna dalgħodu HAWN , Mark Scicluna u Karen DeBattista lbieraħ qalu s-signor si. Karen, iddeċidiet li tkanta kanzunetta lill-maħbub tagħha fil-ġurnata speċjali tagħhom. Il-kanzunetta li għażlet kienet I'll Be Waiting For You iżda din il-kanzunetta spiċċat qatt ma tkantat fit-tieġ tagħhom. Dan għaliex Karen, minn wara dahar Mark ikkomponiet kanzunetta fuq lirika tal-kollega tagħha Paul Ellul. Din kienet l-ewwel kompożizzjoni tal-kantanta weħidha u ddeċidiet li tagħmel dan bħala sorpriża lill-maħbub tagħha Mark li jidher li ħa gost bis-sorpriża. Iżda din ma kinitx l-unika sorpriża waqt it-tieġ. Il-koppja ddeċidew li l-ewwel żifna tagħhom għandha tkun għal kanzunetta li ħadmu fuqha huma stess. B'hekk qabdu lill-ħabib kbir tagħhom Emil Calleja Bayliss jikteb il-lirika u l-għarajjes malajr raw kif żewqu dawk il-kliem ma' melodija mill-isbaħ flimkien. L-aħħar pass kien li jqabdu l-kantanti li kien ħa jkollhom ikantawlhom fit-tieġ biex jinterpretaw din il-kanzunetta ladarba Karen kienet se tkun qed tiżfen. Pamela Bezzina u Glen Vella li kienu qed janimaw lill-mistednin interpretaw il-kanzunetta Biswitek għall-ewwel żifna tal-kopja waqt it-tieġ tagħhom. Bil-Filmat: Serataron Ilbieraħ Jwaqqfu T-Trażmissjoni Minħabba Inċident "Kien Ilek Żmien Ma Toħroġ Iżda Dan Il-Misħut Virus Kellu Jilħqek Xorta" – Ryan Borg "Żewġ Pulizija Nisa Waqqfu Lit-Tfal Aħna U Sejrin Lura Lejn Il-Karozza" - Omm Lydon L-Għannej Ċkejken U Missieru Jirbħu L-Golden Buzzer Waqt Malta's Got Talent!